Alboraia posa en marxa el programa d'inserció sociolaboral 'Vives Emplea' de cara al nou curs després de l'enorme èxit de la primera edició
24 de agost de 2023

L'Ajuntament d'Alboraia ha obert les inscripcions de 'Vives Emplea', el programa saludable d'inserció sociolaboral destinat a persones d'entre 18 i 65 anys en situació de desocupació i de risc d'exclusió social. Es tracta de la segona edició del projecte, que va nàixer a l'inici de l'any fruit de la col·laboració amb Acció contra la Fam i el cofinançament del Fons Social Europeu, La Caixa i la Generalitat Valenciana.

'Vives Emplea' torna a mitjan setembre després de l'enorme èxit de la seua primera posada en marxa: 10 persones treballant en empreses i 5 persones que van iniciar nous estudis. A més, donat el seu enfocament saludable, el 82% de les persones participants van millorar els seus hàbits de vida saludable per a trobar una ocupació, considerant que la seua alimentació era bona després de finalitzar el programa i amb un 73% practicant deporte 3 vegades a la setmana, enfront del 32% de l'inici. El resultat? Una millor motivació, seguretat i confiança i una actitud positiva en la cerca d'ocupació.

Les inscripcions gratuïtes es realitzen a través de 3 vies: un e-mail a smartinez@accioncontraelhambre.org, una trucada o whatsapp al telèfon 696 614 672 o amb el formulari en línia de vivesempleasaludable.com. Susana Cazorla, regidora de Serveis Socials i Salut, anima a totes les persones que ho necessiten a participar: "Els números de la primera edició ens avalen: això funciona i ens permet ajudar-te, dins del nostre engranatge més complex de protecció social".